ציון ברוך

ציון ברוך (נולד ב-25 באוקטובר 1979) הוא קומיקאי, תסריטאי, צייר, זמר-יוצר, מסעדן ושחקן ישראלי. חבר בהרכב הקומי "שלישיית מה קשור", לצד אסי ישראלוף ושלום מיכאלשווילי.

ביוגרפיה 
ציון ברוך נולד ברמלה למשפחה ממוצא תוניסאי ורוסי, בנם של חנה וחיים ברוך. אביו היה נגר. את שירותו בצה"ל השלים במחנה צריפין כספר, שם הכיר את גיא מזיג. במהלך שירותו הצבאי החל להופיע במופעי סטנד-אפ יחד עם אסי ישראלוף ושלום מיכאלשווילי. השם "מה קשור" נבחר בהשראתה של אמו של ברוך.

בשנת 2000 העלו ברוך, שלום מיכאלשווילי ואסי ישראלוף את מופע הבידור "מה קשור?". בשנת 2001 החלה השלישייה להופיע בתוכנית הטלוויזיה של אלי יצפאן, "יצפאן", בערוץ 3. בשנת 2002 הופיעו עם מערכוניהם בעונתה האחרונה של תוכנית הבידור "רק בישראל", לצד אורנה בנאי וארז טל בערוץ 2, וזכו לחשיפה משמעותית.

ב-2003 השתתף ברוך בסרט הטלוויזיה של דני סירקין "הללויה" לצדם של הבדרנים טל פרידמן ואורי גוטליב. ב-2004 התארח במספר פרקים בתוכנית הטלוויזיה של רשת "החיים זה לא הכל". באותה שנה השתתף בסרטו של אסי דיין, "הבשורה על פי אלוהים". ב-2005 השתתף בתוכנית הטלוויזיה "היכל התרבות" ובסרט "החשוד האחרון".

ב-2006 השתתף בסרטים "הבועה", "אביבה אהובתי" ו"גיבורים קטנים". בנוסף לכך הוא דיבב גם בפרסומות יחד עם חברו אסי ישראלוף וגם דיבב את דמותו של אליוט הצבי בסרט האנימציה "חברים על הכוונת". ב-2007 השתתף בסדרות "הכל דבש" ו-"הישראלים" בערוץ 2, ובדרמת פשע "הבורר" שם גילם את דמותו של רון הפרסי.

בין השנים 2009-2013 דיבב ברוך לצד אודי גוטשלק את הדמויות של המותג ביסלי גריל וברביקיו, ברוך דיבב את ברביקיו מחליף מיקי גבע.

בשנת 2011 עלתה תוכנית המערכונים "עם סגולה" שבו השתתף יחד עם חבריו לשלישיית מה קשור אסי ישראלוף ושלום מיכאלשווילי. ב-2010 השתתף בתפקיד אורח בסרט הקולנוע המצליח של קאסט ארץ נהדרת - "זוהי סדום", ובשנת 2011 כיכב בסרט הקולנוע "הפנטזיה הגדולה של סימיקו הקטן" בתפקיד ראשי.

בדצמבר 2012 החל להשתתף יחד עם חברי השלישייה בתוכנית הסאטירה "בובה של מדינה" בערוץ 10.

באוגוסט 2013 פתח את מסעדת "Matsuya", מסעדה יפנית במתחם הבורסה ברמת גן.

בשנים 2014–2015 הגיש ברוך יחד עם חבריו ל "שלישיית מה קשור" תוכנית יומית ברדיו ללא הפסקה.

החל מנובמבר 2015 משתתף בתוכנית "אנחנו במפה" עם חבריו לשלישיית מה קשור וקומיקאים אורחים נוספים ב-HOT3.

ב-28 באפריל 2017 יצא הפרק הראשון של "ג'ודה", סדרת פשע-אימה, המגוללת את סיפורו של עבריין זוטר שנהפך לערפד. את הסדרה ברוך כתב ויצר, והוא משחק בה בתפקיד הראשי לצד אילנית לוי, עמוס תמם ונוספים.

בשנת 2019 שיחק בסדרה המוקומנטרית "מצולמים" ב-HOT.

בשנת 2021 יצא סרטם המשותף של ברוך וחבריו להרכב "מה קשור", "לשחרר את שולי", המבוסס על מערכונים מתוכניתם "עם סגולה". הסרט זכה להצלחה קופתית, כאשר צפו בו מעל ל-800 אלף איש בחודש הראשון להקרנתו.

בשנת 2023 שיתף פעולה לצד מרגי עם ישי ומיכאל סוויסה ברצועה "זמן טס" מתוך אלבומם, מיטת קומותיים.

חיים אישיים
ברוך הוא צייר חובב. בפברואר 2012 נמכר ציור שלו באירוע התרמה ב-50 אלף ש"ח.

מסוף שנת 2012 ברוך הוא בן זוגה של הדוגמנית ומשתתפת "האח הגדול" יאנה יוסף, ב-15 ביולי 2014 הם התארסו וב-21 בדצמבר 2014 הם נישאו. בצעירותה יוסף החלה לעבור תהליך גיור שלא הושלם, מאז שהכירה את ברוך החליטה לחזור לתהליך, ובנובמבר 2014 השלימה אותו. ב-13 בנובמבר 2015 נולדה בתם הבכורה. ב-2018 נולד בנם השני, ובאפריל 2020 נולד בנם השלישי.

פילמוגרפיה

קולנוע

טלוויזיה

מועמדות ופרסים

קישורים חיצוניים 

 
 ציון ברוך מתארח, מתראיין ומופיע בתוכנית "רב אומן" – ערוץ הידברות

הערות שוליים

בדרנים ישראלים
מנחי טלוויזיה ישראלים
מנחים ישראלים
משתתפי הפסטיגל
סגל 103fm
שדרני רדיו ישראלים
שחקני קולנוע וטלוויזיה ישראלים
בוגרי תיכון עמל א' רמלה
ישראלים שנולדו ב-1979